Cuenca ya ye mencionada en tiempos d'os musulmans. Cuenca fue reconquiesta por Castiella en o reinau d'Alifonso VIII. Pa conquerir Cuenca o rei de Castiella comvocó a las chents d'Almoguera, Ávila, Atienza, Segovia, Molina d'Aragón, Zamora, La Transierra, a lo sinyor d'Albarrazín Pero Ruíz d'Azagra, a lo conte Nuño Pérez de Lara, a Pero Gutiérrez, Alvar Fáñez, Tello Pérez, Nuño Sánches, a lo rei Ferrando II de Leyón, a lo rei Alifonso II d'Aragón lo Casto, y a las ordens melitars de Sant Chaime, Calatrava y Montegaudio. Se fació cerco a la ciudat o día d'epifanía d'o sinyor de 1177. L'alcait Abu Beca demandó aduya a Yacub Yusuf, pero se trobaba en Africa y no podió aduyar-lo. O 27 de chulio os cuencans fan una incursión pa atacar o campamento cristián prebando de matar a lo rei y desconchuntar a ofensiva cristiana. Matan a lo conte Nuño Pérez de Lara pero no a lo rei. En setiembre os cuencans se veyen obligaus a rendir-sen y a entregar a ciudat. L'exercito cristián prene l'alcazaba y lo castiello, y Alifonso VIII y lo suyo sequito entran en octubre. Como recompensa a l'aduya amprata por Alifonso II lo Casto, Alifonso VIII de Castiella renunció a los suyos dreitos sobre o Regnum Caesaragustanum. Alifonso X lo sabio concedió a Cuenca lo títol de ciudat.